זכויות להט"ב באל סלוודור

לסביות, הומואים, טרנסג'נדרים וביסקסואלים (להט"ב) באל סלוודור מתמודדים עם אתגרים משפטיים שאינם חווים תושבים הטרוסקסואלים. פעילות הומוסקסואלית של גברים ונשים חוקית במדינה מאז 1822, אך זוגות חד-מיניים ומשקי בית בראשות זוגות חד מיניים אינם זכאים לאותה הכרה משפטית העומדת לרשות זוגות נשואים הטרוסקסואלים.

חברי קהילת הלהט"ב באל סלבדור מתמודדים עם שיעורים גבוהים של אלימות ורצח. כ-500 פשעי שנאה על רקע נטייה מינית או זהות מגדרית דווחו בין השנים 1998 ו-2015. בתגובה, העבירה האספה המחוקקת חוקים המטילים עונשי מאסר על פשעים מסוג זה אם כי אפליה עדיין נפוצה. בשנת 2018 אישרה הממשלה מדיניות חדשה, המאפשרת לחברי הקהילה להגיש תלונות משפטיות בעודם מופלים לרעה.

מעמד בחוק 
פעילות הומוסקסואלית הפכה לחוקית במדינה מאז 1822. בשנת 1826 חוקקה אל סלבדור את חוק העונשין הראשון שלה, שלא הזכיר יחסים הומוסקסואלים בתוכנו. גיל ההסכמה הוא שווה לגיל 18 ללא קשר לנטייה מינית או מגדר.

הכרה במערכות יחסים חד מיניות 
נישואים חד מיניים אינם מוכרים בשטח המדינה. מאז 2006, עלו מספר הצעות לשנות את חוקת אל סלוודור כדי להגביל את ההכרה בנישואים חד מיניים, גם כאשר מדובר בזוגות שנישאו כחוק מחוץ למדינה אם כי לא צלחו.
באוגוסט 2016, עורך דין באל סלבדור הגיש תביעה לבית המשפט העליון במדינה בעתירה לבטל את סעיף 11 של קוד המשפחה המגדיר נישואים כאיחוד הטרוסקסואלי בלבד תוך תיוג החוק כמפלה והסברת היעדר מונחים מגדריים המשמשים בסעיף 34 של סיכום הנישואין של החוקה, התביעה ביקשה לאפשר לזוגות חד מיניים את הזכות להינשא. ב-20 בדצמבר דחה בית המשפט העליון של סלבדור את התביעה על "רקע טכני משפטי".

תביעה שנייה נגד איסור נישואים חד מיניים הוגשה ב-11 בנובמבר 2016. ב-17 בינואר 2019, בית המשפט העליון דחה את התיק על רקע "תהליכים פרוצדורליים".

בינואר 2018, בית הדין הבין-אמריקאי לזכויות אדם (IACHR) פרסם פסק דין, שבו הוא קבע שנישואים חד מיניים הם זכות אדם המוגנת על ידי האמנה האמריקאית לזכויות אדם. פסק הדין צפוי להקל על ההכרה בנישואים חד מיניים באל סלבדור. באותו חודש הכריז בית המשפט לחוקה על הצעת איסור על נישואים חד מיניים בלתי חוקיים.

באוגוסט 2019, תביעה להכרה בנישואים חד מיניים התקבלה לדיון בפני בית המשפט לחוקה.

הורות ואימוץ 
יחידים יכולים לאמץ, אך זוגות חד מיניים אינם יכולים לאמץ במשותף. החוק נגד אלימות במשפחה אינו חל על זוגות חד מיניים.

הגנה מפני אפליה 
אפליה נגד להט"ב באל סלבדור מוגדרת כנפוצה. סקרים מראים רמות גבוהות של דעות קדומות המופנות כלפי חברי הקהילה בעוד ישנם דיווחים רבים על הטרדה נגד ואלימות על רקע הסתה. אף על פי שבשנים האחרונות נעשו שינויים חוקיים עבור מאבק בהומופוביה, פעילים מדווחים שמחוץ לתחומי הממשלה והמנהלה, האפליה עדיין מוגדרת כנוכחת. חלק ניכר מהעלאת נושאי האומה למען זכויות להט"ב הגיעו מוויליאם הרננדס ושותפו, חואקין קאסרס וחברי שאר חברי אגודת "Among Friends Association", אשר התמודדו עם הטרדות ואיומי רצח בשל פעילותם.
באפריל 2009 פרסם משרד בריאות הציבור והסיוע הסוציאלי הנחיות חדשות האוסרות על אפליה כלפי להט"ב בשירותי הבריאות.

ב-4 במאי 2010, הנשיא מאוריסיו פונס הוציא צו נשיאותי האוסר על אפליה על רקע נטייה מינית וזהות מגדרית במגזר הציבורי. במקביל, פונס הקים אגף לגיוון מיני בתוך משרד השר להכללה חברתית, שבראשו עמדה אישה לסבית מוצהרת.

בשנת 2015, האספה המחוקקת של סלוודור העבירה חוק המכליל נטייה מינית וזהות מגדרית להוראות פשעי השנאה של הקוד הפלילי. החוק קובע עונש של בין שלוש לשש שנות מאסר למי שמבצע פשע המבוסס על גזעו, מוצאו האתני, השתייכותו הפוליטית, נטייתו המינית או זהותו המגדרית של הקורבן.

באפריל 2018 אישרה הממשלה את המדיניות המוסדית לטיפול באוכלוסיית הלהט"ב במדינה תחת הכותרת "Política Institucional para la Atención de la Población LGBT". המדיניות, שנכתבה על ידי הממשלה בסיוע פעילי זכויות להט"ב, כמו גם המשטרה הלאומית וגורמי ביטחון הציבור, מאפשרת לחברי הקהילה להגיש תלונות משפטיות נגד אפליה על רקע נטייה מינית או זהות מגדרית בעוד "תביעות של פשעים, עינויים ויחסים אכזריים, לא אנושיים ומשפילים כלפי להט"ב" ייחקרו במלואן גם על ידי כוחות המשטרה.

שירות צבאי 
לסביות, הומואים וביסקסואלים מורשים לשרת בגלוי בכוחות המזוינים של אל סלבדור.

תרומת דם 
הומוסקסואלים וביסקסואלים באל סלוודור רשאים לתרום דם.

הומוסקסואליות בקרב החברה 

כיום, אל סלוודור נחשבת לאחת המדינות ההומופוביות ביותר באמריקה הלטינית. ישנה השקפה תרבותית וחברתית בקרב הומוסקסואלים שבה בן הזוג המוגדר כ-"דומיננטי" במערכת היחסים אשר איננו מתנשק עם בן זוגו, לא נחשב כהומוסקסואל בניגוד לבן זוגו או הומוסקסואלים המוגדרים כ-"נשיים". רבים מההומוסקסואלים הסלוודורים רואים את הגינונים הנשיים כשליליים, כאשר מי שממלא תפקיד דומיננטי ובעל גינונים מאצ'ואיסטים נתפס כחיובי וסימן לגבריות. דעות אלו בקרב הומוסקסואלים עשויות לעודד נערים צעירים לקיים רק אהבה אפלטונית או לא לקיים יחסים רומנטיים כלל. הטרוסקסואלים באל סלוודור בדרך כלל חוששים מהגנה על זכויות להט"ב או להיות בעלי חברים הומוסקסואלים בשל הפחד לסטיגמטיזציה, דחייה ולעג על ידי בני גילם או החשש של להיות מואשמים בהיותם הומוסקסואלים בעצמם.

רוב הבעיות והעמדות בתוך הקהילה ההומוסקסואלית באל סלוודור הן תוצאה של תרבות המאצ'יסמו המוטבעת בחברה, הרואה הומוארוטיקה בשלילה. במהלך מלחמת האזרחים בשנות ה-80, צעירים סלוודורים רבים נחטפו ונאנסו, אך מעטים מאוד הגיעו כדי לדווח על כך בעודם התביישו ופחדו מסטיגמטיזציה, נידוי ולעג על ידי החברה. כ-76 אחוז מהאסירים הפוליטיים הגברים סיפרו לחוקריהם כי הם חוו עינויים על רקע מיני.

עם זאת, עקב הגלובליזציה, מצב זה החל להשתנות במשך השנים בקרב חברי קהילת הלהט"ב הצעירה של אל סלוודור. כיום, הומוסקסואלים צעירים מעודדים בעלי נטייה חד מינית מבוגרים "לצאת מהארון" ולהתמודד עם הבעיות המוגדרות בתוך החברה של אל סלוודור. עם זאת חברי הקהילה עדיין מתמודדים עם אי קבלה ואפליה כבדה על ידי שאר האוכלוסייה המונעת על ידי תרבות דתית כבדה המבוססת על מאצ'יסמו. מבוגרים הומוסקסואלים בדרך כלל מקיימים מערכות יחסים מאותו המין במהלך נעוריהם, אולם בעודם מגיעים לגיל מבוגר, מאמצים אורח חיים הטרוסקסואלי בכפייה כתוצאה מאי קבלה חברתית, מתחתנים ומולידים ילדים. השם הגברי של האומה "אל סלוודור" מעורר גבריות, בעוד להיות סלוודורי פירושו "להיות גברי".

תנאי מחיה 
בעוד שבעשורים האחרונים חלה התקדמות משפטית למען זכויות להט"ב בהן איסור אפליה מוחלט בכלל התחומים במדינה, עמדות הציבור הן לרוב עדיין שליליות ואף אלימות. סיבה מרכזית לעמדות הציבור הללו הן התורות המסורתיות של הדתות העיקריות במדינה בהן הכנסייה הקתולית ומספר עדות פרוטסטנטיות שמרניות ואוונגליסטיות אשר מאמינות כי הומוסקסואליות וקרוס-דרסינג הן סימנים לאי-מוסריות, ורבים ממנהיגיהן ארגנו התנגדות לחקיקה נגד אפליה כלפי להט"ב.

ביולי 2017 אישרה עיר הבירה, סן סלוודור, ציור קבוע של מספר צומתי דרכים עם צבעי קשת בענן הזהות לדגל הגאווה לתמיכה בזכויות להט"ב והתנגדות להומופוביה. ב-26 ביוני 2021 נערך מצעד הגאווה בשטחי העיר החל מפלאזה סלבדור דל מונדו והסתיים בפלאזה סיוויקה קפיטן גנרל ג'ררדו באריוס. במהלכו, השתתפו מעל 18 אלף איש ובכך, הפך למהדורתו הגדולה ביותר מאז היווסדותו ב-1997 בה צעדו כ-200 מפגינים.

אלימות 
לאורך השנים, היו מקרים מרובים של אלימות ורציחות נגד הומוסקסואלים וטרנסג'נדרים בפרט לאורך ההיסטוריה של אל סלוודור. דווח כי במהלך מלחמת האזרחים במדינה בין השנים 1979–1992, כוחות לא ידועים חטפו למעלה מתריסר נשים טרנסג'נדריות בתחילת שנות ה-80. אירועים אלו, הובילו לפעילות המוקדמת של פעילי זכויות הלהט"ב ויליאם הרננדס ושותפו חואקין קאסרס שהקימו את ארגון הקהילה הרשמי הראשון במדינה בשם "Entre Amigos".

לאחר מלחמת האזרחים נמשכה האלימות נגד להט"ב לאורך שנות ה-90 בעוד פעילים קיבלו איומים קבועים באלימות. סקר משנת 2006 עד 2009 ציין איומים מתמשכים נגד פעילים, אלימות והיעדר חקירה של המשטרה במקרי מוות כתוצאה מאלימות כנופיות. כתוצאה מכך ב-9 בספטמבר 2015, האספה המחוקקת של אל סלוודור העבירה חוק להגברת העונשים על פשעי שנאה המבוססים על נטייה מינית וזהות מגדרית. בשנת 2011 חתמה המדינה בנוסף בעד הצהרת האו"ם בדבר נטייה מינית וזהות מגדרית הכוללת גינוי של אלימות, הטרדה, אפליה, הדרה, סטיגמטיזציה ורדיפה על רקע נטייה מינית או זהות מגדרית.

ב-28 ביולי 2020, שופט בסן סלוודור קבע כי שלושה שוטרים הורשעו בהריגת האישה הטרנסג'נדרית קמילה דיאז קורדובה בינואר 2019 ונידונו ל-20 שנות מאסר כל אחד.

פוליטיקה 
הוגו סלינס, ראש עיריית אינטיפוקה לשעבר בין השנים 2009–2012, מוגדר כהומוסקסואל הגלוי היחיד שמילא תפקידים ציבוריים באל סלוודור.

טבלת סיכום

הערות שוליים 

אל סלוודור
אל סלוודור
אל סלוודור